
Od 17.4.2023 bude skládka zeleného bio odpadu uzavretá pre motorové vozidlá rampou. Rampa bude otvorená počas otváracej doby obecného úradu a soboty, kedy je otvorený aj zberný dvor.
Prístup s káričkou, fúrikom, pešo, na bicykli je neobmedzený. V prípade vstupu s autom mimo otváracích hodín je potrebné si dohodnúť otvorenie aspoň deň vopred na obecnom úrade.
Skládka je monitorovaná bezpečnostnými kamerami so záznamom, čo nám umožní identifikovať vývozcov odpadu, ktorý tam nepatrí, vývozcov mimo obce Gáň a ich následným pokutovaním.
Pri vývoze prosím dodržujte označené miesta vývozu odpadov a vozte ich až do zadnej časti /až k topoľom/ a nie hneď na cestu a v jej tesnej blízkosti. Budú označené dve miesta: dreviny, konáre, haluze a tráva lístie, burina. Poprosím o riadne triedenie a nemiešanie týchto odpadov, nakoľko ich musíme odovzdávať spracovateľovi nepomiešané!!!
Taktiež poprosím súkromné záhradkárske firmy, aby s odpadom nakladali v rámci zákona a nie bezplatným vývozom na našu skládku. 
										Starosta obce
									  	Juraj Dovina v.r.


Trieďme odpad správne:
Komunálny odpad – zmesový / smetná čierna nádoba/
ČO SEM NEPATRÍ:
· Papier vhodný na ďalšiu recykláciu / modré nádoby na stojiskách a pred obecným úradom/
· Sklo vhodné na ďalšiu recykláciu / zelené nádoby na stojiskách a zberný dvor/
· Plasty vhodné na ďalšiu recykláciu / zber spred domu podľa kalendára/
· Kovy / zberný dvor/
· Bioodpad / skládka Bio pri sklenárstve/
· Kuchynský bio odpad / hnedé nádoby na stojiskách a pred bývalou poštou/
· Kuchynský olej / hnedá nádoba pred bývalou poštou/
· Stavebný odpad / zberný dvor/ 
· Nábytok - drevo / zberný dvor/
· Tvrdý plast ako nábytok, súčiastky / zberný dvor/
· Elektro odpad /drobný - obecný úrad, veľký – zberný dvor/ 
Vývoz jednej smetnej nádoby v prepočte stojí okolo 6,50 – 7,00€. A je jedno či je nádoba poloprázdna alebo plná, avšak po odvážení odovzdaného odpadu sa platí za každú tonu. To znamená čím viac odpadu produkujeme tým budeme platiť viac. A o to viac musíme navyšovať ročne poplatky za smeti. Aktuálne sme najlacnejšia obec s poplatkami za smeti v okrese. V Galante sa platí aktuálne 50€/rok na občana.

Tak si to obyvatelia obce Vážte a začnite triediť odpady tak ako sa má... 

